Diari Oficial de la Generalitat Valenciana


Sumari del DOGV 383, del 28-05-1986 (1986/806330)

ORDRE de 14 de maig de 1986, de la Conselleria de Treball i Seguretat Social, per la qual es reglamenta el procediment per accedir a les ajudes Institucionals de Serveis Socials Sectorials d'atenció a Disminuïts, Tercera Edat, Damilies amb conflictes socials, Infància i Joventut, Drogodependències, Minories Étniques, Transeunts i altres, en el concepte de: <<Construcció, Adquisició, Ampliació i Reforma d'Immobles amb Canvi d'Ús>>.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   383

Data del DOGV
:   28-05-1986

Secció del DOGV
:   ALTRES DISPOSICIONS

Número del document
:   1986/806330


Data del document
:   14-05-1986

Organisme emissor
:   Conselleria de Treball i Seguretat Social

Tipus de document
:   Ordre

Ordre de 14 de maig de 1986, de la Conselleria de Treball i Seguretat Social, per la qual es reglamenta el procediment per accedir a les ajudes institucionals de Serveis Socials Sectorials d'atenció a Disminuïts, Tercera Edat, Families amb conflictes socials, infància i Joventut, Drogodependències, Minories ètniques, Transeünts i altres, en el concepte de: "Construcció, Adquisició, Ampliació i Reforma d'Immobles amb Canvi d'ús".  
Davant els problemes que presenten sectors marginats de la societat, com són: la població de la Tercera Edat; els disminuïts; els drogodependents; famílies amb conflictes socials; menors i joves en situació d'abandonament, mancances econòmiques i inadaptació social, i com que el Decret 210/85, de 30 de desembre no contempla la convocatòria de subvencions per a Construcció, Adquisició, Ampliació i Re forma d'Immobles amb canvi d'ús, de Centres, Serveis i Programes dedicats a l'atenció dels sectors abans esmentats, cal que a la vista de la realitat aquestes ajudes siguen convocades.   
Per tot això, i en ús de les facultats conferides per la Llei 5/83, de 30 de desembre, de Govern Valencià i Decret 192/85, de 9 de desembre, del Consell de la Generalitat Valenciana,  
ORDENE:   
Article 1r  
Es convoquen ajudes en matèria de Serveis Socials per a Construcció, Adquisició, Ampliació i Reforma d'immobles amb canvi d'ús, per a Serveis Socials Sectorials d'atenció a Disminuïts, Tercera Edat, Família, Infància i Joventut, Drogodependències, Minories Ètniques, Transeünts i altres.   
CAPITOL I  
Article 2n  
Ajudes per a Construcció, Adquisició, Ampliació i Reforma d'Immobles amb canvi d'ús.   
1. Concepte.   
L'Ajuda s'atorgarà en concepte de subvenció per tal de contribuir a les despeses de les obres de construcció, adquisició, ampliació i reforma d'immobles amb canvi d'ús de centres dedicats a la prevenció, atenció, integració, tractament, rehabilitació o assistència a disminuïts, tercera edat, família, toxicòmans, drogaaddicció, transeünts, minories ètniques i altres.   
La sol·licitud d'una subvenció per a un dels supòsits contemplats en aquesta disposició, exclou qualsevol altra petició per a altra de les finalitats regulades en aquesta.   
2. Sol·licituds.   
Les Corporacions Locals podran sol·licitar aquestes ajudes.   
3. Prioritats.   
S'estableixen les prioritats següents:   
- En casos de duplicitats de serveis i activitats, per als ens de major àmbit d'actuació.   
- En el cas de centres o serveis de Tercera Edat, els que s'hi dediquen a l'atenció de beneficiaris del Fons d'Assistència Social o a programes d'atenció domiciliària.   
- En centres o serveis per a disminuïts, els d'estimulació precoç, centres Ocupacional i residències.   
4. Exclusions.   
No s'admetran sol·licituds de subvenció per a:   
A) Obres terminades anteriorment a la sol·licitud.   
B) Obres subvencionades en exercicis anteriors pels mateixos conceptes.   
C) Obres auxiliades per altres entitats en més del 70%.  
CAPITOL II   
Lloc i termini de presentació  
Article 3r. Lloc de presentació.   
Els peticionaris de les ajudes objecte d'aquesta convocatòria, presentaran la sol·licitud i documentació requerida en la Direcció General de Serveis Socials (Avda. Barón de Cárcer, 36-9, 46378-València).   
Article 4. Terminis de presentació.   
El termini de presentació de les sol·licituds serà de 30 dies hàbils, comptats a partir de la data de la publicació d'aquesta Ordre en el Diari Oficial de la Generalitat Valenciana   
CAPITOL III  
Documentació  
Article 5é  
Els sol·licitants que reunesquen els requisits exigits en l'article 2, hauran de presentar la documentació següent:   
1. Instància subscrita per l'Alcalde-President de l'Ajuntament, President de la Mancomunitat o Corporació Local corresponent.   
2. Certificat de l'Acord de la Comissió de Govern o equivalent, com a resultat de què siga ratificat pel Ple, on conste:   
- Identificació de l'ajuda que es pretén obtenir, expressament la quantia.   
- Compromís de coordinar-se amb la Direcció General de Serveis Socials en la planificació que aquesta elabore, així com de sotmetre's a control dels Organs competents de la Conselleria de Treball i Seguretat Social mitjançant la presentació del pla de treball i la justificació econòmica de l'ajuda que es concedesca.   
- Certificació acreditativa que en els pressupostos de la Corporació hi ha quantitats consignades per al Servei per al qual es sol·licita la subvenció, denominació d'aquestes i quanties de les que hi consten.   
Així mateix, haurà d'indicar-se el percentatge que sobre el pressupost global de la Corporació es destina a Serveis Socials i concreció dels conceptes, sense que hagen de computares les quanties d'assistència mèdico-farmacèutica.   
- Compromís de no anular ni minorar la consignació que s'haja previst inicialment en el pressupost per a aquesta finalitat.   
- Compromís de no variar les finalitats del Centre al qual es destina la subvenció per un període de 30 anys com a mínim.   
3. Memòria especificant:   
- Finalitats de la Institució.   
- Serveis que presten i objectius que pretenen de cobrir.   
- Projecte de funcionament o programació per a l'any en curs.   
4. Certificació del Secretari de la Corporació dient que les obres que es pretenen de realitzar no hi estan executades amb anterioritat a la petició de la subvenció.   
5. Certificat del Secretari de la Corporació fent-hi constar que les obres projectades compleixen amb la norma urbanística aplicable.   
6. Avantprojecte on conste:   
- Memòria en la qual es justifique el programa de necessitats, especificant- hi la integració i relació amb alt res equipaments de Serveis Socials, assistencial, Sanitaris, Culturals, etc., respecte de l'àrea urbana d'influència i pel que fa a la comarca; declaració de compliment de la normativa vigent aplicable: urbanística, de seguretat, normes bàsiques d'edificació, supressió de barreres arquitectòniques, etc.   
- Plànols, fent explícit en el plànol d?emplaçament els llocs significants de la trama urbana: zones lliures, espais verds, altres serveis i la connexió i relació amb el nucli urbà i barri, plànols de conjunt i de distribució.   
- Pressupost global expressant- ne les partides més significatives i valoració.   
- Calendari d'execució possible de l'obra.   
7. En el supòsit d'adquisició d'immobles s'acompanyarà a la documentació requerida a l'apartat anterior:   
- Certificació del Registre de la Propietat on s'acredite la propietat del venedor de l'immoble objecte de l'adquisició dient que està lliure de càrregues i gravàmens.   
- Document fefaent d'opció de compra, en el qual figuraran: data de caducitat, preu de compra, forma de pagament.   
- Certificat de seguretat i, si s'escau, memòria valorada de la reparació necessària i suficient.   
8. Si s'hagués presentat expedient en la convocatòria de l'exercici de 1985, on ja es fera constar els requisits continguts en els apartats anteriors, només caldrà presentar instància de sol·licitud.   
9. Designació d'entitat bancària, número de compte i titularitat, on hauran de situar-se els fons de la subvenció, cos de concedir-s'hi.   
10. Certificat, emès pel Secretari de la Corporació fent constar que aquesta es troba al corrent de les seues obligacions fiscals i de Seguretat Social.   
CAPITOL IV  
Tramitació i resolució  
Article 6é  
Les Ajudes Institucionals de Serveis Socials Sectorials objecte d'aquesta convocatòria, seran tramitades i resoltes per la Direcció General de Serveis Socials.   
Article 7é. Pagament i justificació de les subvencions.   
Per tal de fer efectiva l'ajuda concedida haurà de seguir-se el procediment següent, fent constar que la documentació que en els diferents moments s'exigesca haurà de ser presentada per exemplar duplicat:   
A) Notificada a l'interessat la concessió d'ajuda, haurà de remetre a la Direcció General de Serveis Socials un exemplar del projecte, completant l'avantprojecte aprovat per la Direcció General de Serveis Socials amb el contingut següent:   
a) Memòria d'acord amb la normativa vigent.   
b) Plànols de conjunt i detall, amb les especificacions necessàries per a la total i correcta definició de l'obra.   
c) Plec de condicions particulars en el qual es determinarà el termini d'execució, termini de garantia i condicions econòmiques, obres completes, etc.   
d) Pressupost, integrat o no per varis parcials, expressament preus unitaris descompostos, estat detallat dels mesuraments i aplicació de preus.   
La documentació esmentada en els subapartats a), b), c) i d), haurà de remetre's en un termini de dos mesos a partir de la data de notificació de l'ajuda.   
B) En el termini de quatre mesos des de la notificació de la concessió de l'ajuda, hauran de començar les obres i durant aquest període es remetrà a la Direcció General de Serveis Socials, original i còpia autenticada del contracte celebrat amb l'adjudicatari.   
C) Els pagaments per la Conselleria es faran amb la presentació prèvia de la certificació o certificacions lliurades a origen de l'obra realitzada i valorada d'acord amb el projecte presentat, no incloent-hi honoraris de projecte.   
D) La darrera certificació d'obra (en cas que hi hagen diverses) serà almenys del 15% de l'import total i s'adjuntarà rebut del contractista justificatiu d'haver cobrat l'import corresponent al percentatge no cobert per la subvenció.   
E) Cas d'adquisició d'immobles, es remetrà en el termini de dos mesos comptats a partir de la data de notificació de la resolució per la qual es concedeix l'ajuda, còpia de l'escriptura pública de compra-venda on constarà el preu i la forma de pagament, i aquest document servirà de justificant per fer l'abonament de la subvenció concedida En aquesta es farà constar que l'immoble objecte de la subvenció haurà de mantenir-se durant 30 anys destinat a la finalitat que va servir de fonament a la petició.   
F) Cas que el preu del ben o de l'obra per als quals es concedí la subvenció resultàs inferior al reflectit i tingut en compte en la concessió de l'ajuda, l'import d'aquesta es reduirà en la mateixa proporció en què es reduesca el preu inicial del ben o de l'obra.   
Article 8. Comunicació del cobrament de la subvenció.   
Amb posterioritat al cobrament de cada termini de la subvenció, les Corporacions Locals hauran de remetre a la Direcció General de Serveis Socials, i en el termini d'un mes des d'aquesta percepció, comunicació escrita d'haver-la rebuda a través de carta de pagament, expressant-ne la data, quantia i concepte, expedida pel Dipositari i intervinguda per l'Interventor de Fons, acreditativa de l'ingrés de la subvenció en les arques de la Corporació.   
DISPOSICIONS FINALS:  
Primera  
Sempre que es faça publicitat, a través de qualsevol mitjà de comunicació, dels Centres, Serveis, Activitats i Programes subvencionats totalment o parcial per l'ajuda a què fa referència aquesta Ordre, serà obligatori fer-hi constar explícitament que es tracte d'un Centre, Servei, Programa o Activitat «subvencionat per la Direcció General de Serveis Socials de la Conselleria de Treball i Seguretat Social».   
En els locals dels Centres o Serveis subvencionats haurà d'exposar-se en lloc visible un rètol indicador de la condició de subvencionat per aquesta Conselleria.   
Segona  
L'incompliment total o parcial de qualsevol de les condicions que motivaren la concessió de la subvenció constituirà causa determinant de la revocació de l'ajuda i del reintegre de l'import, amb el requeriment previ de la Direcció General de Serveis Socials. Cas que no siga atés, pertocarà la iniciació d'expedient administratiu amb resolució motivada de l'òrgan que concedí la subvenció acordant la revocació d'aquesta resolució que serà executiva a través de la via administrativa corresponent.   
Tercera  
Aquesta Ordre entrarà en vigor el dia de la publicació en el Diari Oficial de la Generalitat Valenciana.   
València, 14 de maig de 1986.   
El Conseller de Treball i Seguretat Social,  
MIQUEL DOMENECH I PASTOR